EA กำไรQ2-Q3แจ่มตามไฮซีซั่น-ทยอยCODโรงไฟฟ้าซื้อเป้า33บ.
EA กำไรQ2-Q3แจ่มตามไฮซีซั่น-ทยอยCODโรงไฟฟ้าซื้อเป้า 33 บ.
26 พ.ค. 2560

บล.ฟินันเซีย ไซรัส ระบุในบทวิเคราะห์วันนี้(26 พ.ค.) บริษัท พลังงานบริสุทธิ์ จำกัด (มหาชน) หรือ EA กำไรที่น่าประทับใจในไตรมาส1/60 คิดเป็น 22% ของประมาณการกำไรทั้งปี
แนวโน้มกำไรไตรมาส 2/60 และไตรมาส 3/60 มีทิศทางดีขึ้นตาม High season และการทยอย COD ของโรงไฟฟ้าพลังงานลมอีก 90MW ปลายไตรมาส 2/60 และมีโรงไฟฟ้าพลังงานลมอีก 260MW จะ COD ในปีหน้า
ตรงนี้ทำให้ EA เป็นหุ้น growth stock คาดกำไรโต 35% ในปีนี้และ 40% ปีหน้า การเติบโตปี 62 อาจสูงกว่าที่คาด (+35% Y-Y) ขึ้นกับความสำเร็จของโครงการแบตเตอรี่สำรองไฟฟ้า ราคาหุ้นปัจจุบันมี PEG เพียง 0.7 เท่า ยังคงแนะนำซื้อ ราคาพื้นฐาน 33 บาท